text: Elever evakueret fra brændende skole
  13 oktober 2011 kl. 14.35
  200 elever på UC Syddanmark i Aabenraa blev torsdag evakueret under en brand på skolen.
  En elektrisk gulvvaskemaskine selvantændte i et lukket teknikrum, og ilden fik også fat i rengøringsmidler i rummet.
  Branden udviklede en kvælende sort røg, der stammede fra brændt plastik.
  Halvdelen af skolen blev sodsværtet.
  Brandvæsenet i Aabenraa havde netop slukket en brand i en beboelsesejendom på Grønvej, da alarmen kom fra skolen ved middagstid.
  En lejlighed udbrændte, og flammerne gik på gennem loftet til lejligheden ovenover.
  Branden opstod, da den kvindelige beboer rensede negle med en brandbar væske, mens hun røg.
  